VENDIM
Nr. 246, datë 17.4.2024

PËR HAPJEN E MISIONIT DIPLOMATIK TË REPUBLIKËS SË SHQIPËRISË NË REPUBLIKËN E INDISË

[bookmark: _GoBack]Në mbështetje të nenit 100 të Kushtetutës dhe të pikës 1, të nenit 21, të  ligjit nr. 23/2015, “Për shërbimin e jashtëm të Republikës së Shqipërisë”, me propozimin e ministrit për Evropën dhe Punët e Jashtme, Këshilli i Ministrave

VENDOSI:

1. Hapjen e misionit diplomatik “Ambasadë” të Republikës së Shqipërisë në kryeqytetin e Republikës së Indisë, Nju-Delhi.
2. Shpenzimet për hapjen e këtij misioni diplomatik përballohen nga buxheti i Ministrisë për Evropën dhe Punët e Jashtme, miratuar për vitin 2024.
3. Ngarkohet Ministria për Evropën dhe Punët e Jashtme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

